На основу члана 19. става 1. тачке 3 и члана 21. Закона о јавној својини (,,Сл. Гласник РС“, бр. 72/2011, бр. 88/2013, бр. 105/2014.м бр. 104/2016- др. закон, бр. 108/2016, бр. 113/2017, бр. 95/2018, бр. 153/2020) и члана 40. став 1. тачка 38. Статута општине Чајетина (,,Сл. лист општине Чајетина“ број 2/2019) Скупштина општине Чајетина на седници одржаној 24. августа 2023. године, донела је следећу

**ОДЛУКУ**

**О ДАВАЊУ НА КОРИШЋЕЊЕ И УПРАВЉАЊЕ НЕПОКРЕТНОСТИМА**

**I**

Општина Чајетина, као носилац права јавне својине, даје на коришћење и управљање без накнаде кориснику предузећу ,,ТУРИСТИЧКО РЕКРЕАТИВНИ КОМПЛЕКС ДОО ЗЛАТИБОР“, са регистрованим седиштем ул. Спортова бб, Златибор, Чајетина, матични број 21665959, ПИБ: 112400822, ради обављања привредне делатности, и то на следећим непокретностима:

1. катастарској парцели 4469/12 КО Чајетина, укупне површине 16538 м2, градско грађевинско земљиште, јавна својина општине Чајетина, уписаној у лист непокретности 4652 КО Чајетина, СКН Чајетина;
2. објекту број 1 на адреси улица Спортова, површине 13243 м2, према начину коришћења стадион, под називом - Стадион ,,Шварцарија“, јавна својина општине Чајетина, уписан по Закону о озакоњењу, изграђен на катастарској парцели 4469/12 КО Чајетина, уписаном у лист непокретности 4652 КО Чајетина, СКН Чајетина;
3. катастарској парцели 3/18 КО Чајетина, Варошки реон, површине 2721 м2, градско грађевинско земљиште, јавна својина општине Чајетина, уписаној у лист непокретности 6330 СКН Чајетина;
4. спортским објектима (теренима) ,,варошки реон“ које чине игралишта за мали фудбал, кошарку, тенис и одбојку, изграђеним на катастарској парцели 3/18 КО Чајетина, Варошки реон, укупне површине 2721 м2 и катастарској парцели 1227/18 све у КО Чајетина, СКН Чајетина;
5. катастарској парцели 1227/18 КО Чајетина, Шиповник, укупне површине 4956 м2, градско грађевинско земљиште, јавна својина општине Чајетина, уписаној у лист непокретности 6330 КО Чајетина, СКН Чајетина;
6. катастарској парцели 4515/1 КО Чајетина, површине 4732 м2, градско грађевинско земљиште, јавна својина општине Чајетина, уписаној у лист непокретности 6330 КО Чајетина, СКН Чајетина;
7. катастарској парцели 4514/3 КО Чајетина, укупне површине 1590 м2, градско грађевинско земљиште, јавна својина општине Чајетина, уписаној у лист непокретности број 6330 СКН Чајетина;
8. катастарској парцели 4469/7 КО Чајетина, укупне површине 15281 м2 , градско грађевинско земљиште, јавна својина општине Чајетина, уписаној у лист непокретности број 6330 СКН Чајетина;
9. катастарској парцели 4469/8 КО Чајетина, укупне површине 2271 м2 , градско грађевинско земљиште, јавна својина општине Чајетина, уписаној у лист непокретности број 6330 СКН Чајетина;
10. катастарској парцели 4469/1 КО Чајетина, укупне површине 7266 м2, градско грађевинско земљиште, јавна својина општине Чајетина, уписаној у лист непокретности број 6330 СКН Чајетина;
11. згради за спорт и физичку културу – свлачионица на стадиону, површине 146 м2 , на катастарској парцели број 4469/1 КО Чајетина, јавна својина општине Чајетина, уписаној у лист непокретности број 6330 СКН Чајетина;
12. згради за спорт и физичку културу – спортска хала, површине 1845 м2, на катастарској парцели број 25/22 КО Чајетина, уписаној у лист непокретности број 6330 СКН Чајетина, са уписаним правом коришћења Културно спортског центра Чајетина и издатим решењем о употребној дозволи од стране Општине Чајетина,

Општина Чајетина је искључиви носилац права јавне својине на катастарским парцелама и објектима (изузев спортске хале на којој Културно спортски центар има право коришћења), које даје на коришћење.

**II**

На основу ове Одлуке закључиће се уговор о давању на коришћење и управљање непокретностима, између ,,ТУРИСТИЧКО РЕКРЕАТИВНИ КОМПЛЕКС ДОО ЗЛАТИБОР“ као корисника и општине Чајетина као оснивача и носиоца права јавне својине.

**III**

Овом Одлуком се не преноси право својине на катастарским парцелама и објектима изграђеним на њима у јавној својини Општине Чајетина, овом Одлуком се преноси право коришћења и иста представља правни основ за закључење уговора о давању на коришћење и управљање објеката из члана I ове Одлуке.

На основу уговора из претходног става „ТУРИСТИЧКО РЕКРЕАТИВНИ КОМПЛЕКС ДОО ЗЛАТИБОР“ може се уписати у одговарајуће јавне књиге о евиденцији непокретности и правима на њима као корисник на непокретностима на објектима из члана I ове Одлуке.

„ТУРИСТИЧКО РЕКРЕАТИВНИ КОМПЛЕКС ДОО ЗЛАТИБОР“ не може располагати, отуђити, нити даље уступати предметне катастарске парцеле и објекте на коришћење, без сагласности Општине Чајетина.

**IV**

Овом одлуком стављају се ван снаге Одлука Скупштине општине Чајетина број 418-10/96-01 од 25. јуна 1996. године и Одлука Скупштине општине Чајетина број 418-9/96-01 од 25. јуна 1996. године, док се сви уговори који за предмет имају пренос права коришћења на наведеним катастарским парцелама раскидају обзиром да је стављањем ван снаге наведених одлука правни основ отпао.

**V**

Ова Одлука ступа на снагу даном доношења, а биће објављена у ,,Службеном листу општине Чајетина“.

**СКУПШТИНА ОПШТИНЕ ЧАЈЕТИНА**

**Број:02-82/2023-01 од 24. августа 2023. године**

**ПРЕДСЕДНИК**

**Скупштине општине,**

*Арсен Ђурић*